**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo turto perdavimo Molėtų r. kūno kultūros ir sporto centrui**

2022 m. birželio 30 d. Nr. B1-152

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 8, 29 punktais, 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. kovo 28 d. sprendimu Nr. B1-72 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu, 25 punktu, atsižvelgdama į Molėtų r. kūno kultūros ir sporto centro 2022 m. gegužės 17 d. raštą Nr. S-93 „Dėl Molėtų r. kūno kultūros ir sporto centro pastato, esančio Ąžuolų g. 10, Molėtuose, perdavimo patikėjimo teise valdyti, naudoti ir disponuoti juo“ ir į tai, kad Molėtų r. kūno kultūros ir sporto centras faktiškai valdo 1 punkte nurodytą turtą,

Molėtų rajono savivaldybės taryba nusprendžia:

1. Perduoti biudžetinei įstaigai Molėtų r. kūno kultūros ir sporto centrui (kodas 191231523) patikėjimo teise valdyti, naudoti ir disponuoti savarankiškųjų savivaldybės funkcijų – vaikų ir jaunimo užimtumo organizavimo, kūno kultūros ir sporto plėtojimo, gyventojų poilsio organizavimo - įgyvendinimui Molėtų rajono savivaldybei nuosavybės teise priklausantį nekilnojamąjį turtą – sporto salės pastatą (registro Nr. 44/348730; unikalus Nr. 4400-0513-4112; bendras plotas 1661,88 kv. m; plane pažymėta 1U1g), esantį Molėtų r. sav., Molėtų m., Ąžuolų g. 10. Pastato įsigijimo vertė 2249538,92 Eur, likutinė vertė 2022 m. birželio 1 d. 1757006,23 Eur.
2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti šio sprendimo 1 punkte nurodyto turto perdavimo ir priėmimo aktą.
3. Įpareigoti Molėtų r. kūno kultūros ir sporto centro direktorių įregistruoti 1 punkte nurodyto turto daiktines teises valstybės įmonėje Registrų centre.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika